Komisijos reglamentas (EB) Nr. 246/2003
2003 m. vasario 10 d.
dėl ad hoc modulių 2004-2006 metų programos prie darbo jėgos atrankinio tyrimo, numatyto Tarybos reglamente (EB) Nr. 577/98, patvirtinimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. kovo 9 d. Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje [1] su paskutiniais pakeitimais, padarytais Komisijos reglamentu (EB) Nr. 2104/2002 [2], ypač į jo 4 straipsnio 2 dalį,
kadangi:
(1) Pagal Reglamentą (EB) Nr. 577/98 būtina nurodyti ad hoc modulių 2004-2006 metų programos elementus.
(2) Tam, kad valstybės narės ir Komisija galėtų suformuluoti tinkamas politikos priemones darbo organizavimo modernizavimo [3], darbo ir šeimos gyvenimo suderinimo [4] bei aktyvaus senėjimo [5] srityse, joms reikia atitinkamos statistinės informacijos.
(3) Šiame reglamente numatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Šiuo dokumentu patvirtinama priede išdėstyta ad hoc modulių programa prie darbo jėgos atrankinio tyrimo, taikoma 2004-2006 metais.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. vasario 10 d.